ประธานกรรมการการเลือกตั้ง ระบุการรับฟังความคิดเห็นพรรคการเมืองและสื่อมวลชน ยังไม่ใช่ข้อสรุป
นายอิทธิพร บุญประคอง ประธานกรรมการการเลือกตั้ง (กกต.) เป็นประธานการประชุมระหว่าง กกต. พรรคการเมือง สื่อมวลชน ที่โรงแรมเซ็นทรา บายเซ็นทารา ศูนย์ราชการและคอนเวนชันเซ็นเตอร์ ซึ่งเป็นการประชุมเพื่อรับฟังความคิดเห็นเพื่อนำไปประกอบการตัดสินใจออกระเบียบของ กกต. โดยมีการหารือเรื่องค่าใช้จ่ายในการหาเสียงเลือกตั้ง ของผู้สมัครแต่ละคนที่ กกต. กำหนดไว้คนละ 2 ล้านบาท แต่ยังไม่ใช่ข้อสรุปเพราะต้องดูภาพรวมที่จะต้องเป็นประโยชน์สูงสุดในกับทุกฝ่าย //ส่วนการตั้งวอร์รูมเพื่อควบคุมการหาเสียงผ่าน Social Media เบื้องต้นได้มีการหารือกับหน่วยงานที่เกี่ยวข้อง ซึ่งพร้อมที่จะส่งเจ้าหน้าที่มาประจำวอร์รูมแล้ว โดยทุกอย่างมีความพร้อมหมดแล้วทั้งบุคลากรและงบประมาณ แต่ต้องรอที่ประชุมสรุปอีกครั้ง

  ส่วนการสังเกตการณ์เลือกตั้ง ประธาน กกต. กล่าวว่า ตามแนวทางปฏิบัติที่ผ่านมายังไม่มีเหตุผลใดที่จะห้ามองค์กรต่างประเทศเข้ามาจากการการเลือกตั้งได้ ซึ่งเป็นการแลกเปลี่ยนความร่วมมือระหว่างกัน แต่ขณะนี้ยังไม่มีพระราชกฤษฎีกาประกาศวันเลือกตั้ง จึงยังไม่มีประเทศไหนร้องขอเข้ามาสังเกตการณ์การเลือกตั้งของไทย พร้อมยืนยัน การทำงานของ กกต.เป็นอิสระ ไม่เกี่ยวข้องกับสภาวะการณ์ทางการเมือง เส้นทางองค์กรที่เข้ามาสังเกตการปฏิบัติตามระเบียบและกฎหมายของไทย กกต. ก็จะไม่ปิดกั้น